ZAPISNIK 46. SJEDNICE VMO BORONGAJ LUGOVI 
održane 20. veljače 2025., 18:30h, u prostorijama Područnog ureda Peščenica, Zapoljska 1 (I. kat – soba 115). 
 
Prisutni članovi: 

1. Ivana Perković 
2. Bruno Rižmarić 
3. Petar Miočević 
4. Ivica Milković 
5. Lidija Klanjec 
 
Predsjednica VMO Ivana Perković uvodno konstatira kako su prisutni svi članovi Vijeća te kako Vijeće može pravovaljano donositi odluke.  
Predsjednica stavlja na glasanje zapisnik 45. sjednice VMO Borongaj Lugovi koji je prihvaćen jednoglasno bez rasprave. 
Predsjednica stavlja na glasanje predloženi dnevni red, koji su članovi Vijeća dobili u radnim materijalima. Dnevni red prihvaćen je jednoglasno bez rasprave. 
 
D N E V N I   R E D 
 
1. Izvješće o radu VMO Borongaj Lugovi u 2024. godini
2. Korištenje prostora MS Borongaj Lugovi 
2. Aktualna komunalna problematika 
3. Izvješća, pitanja i prijedlozi 
 


 
Ad. 1. Izvješće o radu VMO Borongaj Lugovi u 2024. godini

Predsjednica VMO Borongaj Lugovi predstavlja nazočnim članovima Vijeća izvješće o radu VMO Borongaj Lugovi u 2024. godini, koje su isti zaprimili u radnim materijalima za 46. sjednicu. Vijeće mjesnog odbora Borongaj Lugovi jednoglasno donosi


IZVJEŠĆE O RADU
Vijeća Mjesnog odbora Borongaj Lugovi
za  2024. godinu

Vijeće do 31. prosinca 2024. godine održalo je 12 sjednica.
Sjednicama je  prisustvovalo prosječno po 5 članova Vijeća.
Prosječno trajanje sjednica Vijeća bilo je 1,00 sat. 
Na 12 sjednica bilo je  ukupno 46 točaka dnevnog reda.
Vijeće je donijelo ukupno 45 akata. 

Predsjednica Vijeća  redovito je sazivala sjednice Vijeća Mjesnog odbora i  predsjedavala svim sjednicama Vijeća i prisustvovala Koordinacijama predsjednika Gradske četvrti Peščenica - Žitnjak i predsjednika mjesnih odbora Gradske četvrti Peščenica – Žitnjak.

Vijeće je u 2024. donijelo  sljedeće akte:

· Program rada Vijeća za 2024.
· Izvješće o radu Vijeća u 2023.
· Financijski plana za 2024.;
· Izvješće o izvršenju Financijskog plana Vijeća Mjesnog odbora  za 2023.
· Zaključak o osiguranju sredstava za potrebe provođenja potreba za aktivnostima, programima i projektima unapređenja kvalitete života građana Mjesnog odbora Borongaj Lugovi u 2024.
· Zaključak o osiguranju sredstava za potrebe provođenja potreba za aktivnostima, programima i projektima unapređenja kvalitete života građana Mjesnog odbora Borongaj Lugovi u 2025.;
· Plan potreba za aktivnostima, programima i projektima unapređenja kvalitete života građana Mjesnog odbora Borongaj Lugovi u 2024.
· Plan potreba za aktivnostima, programima i projektima unapređenja kvalitete života građana Mjesnog odbora Borongaj Lugovi u 2025.
· Godišnji izvještaj o izvršenju financijskog plana za 2023.
· Prijedlog  prioriteta za izradu Plana malih komunalnih akcija za 2025. 
· Izmjena Poslovnika o radu Vijeća Mjesnog odbora 

Vijeće je dalo pozitivno mišljenje na 15 zahtjeva za povremeno i jednokratno korištenje prostora.


Članovi Vijeća su svoj rad realizirali prvenstveno, kroz sudjelovanje na sjednicama Vijeća. Članovi su na sjednicama raspravljali i izjašnjavali se o svim pitanjima koja su bila na dnevnom redu, te davali inicijative i prijedloge radi poboljšanja života građana na svom području slijedom čega su donijeli 25 zaključaka o aktualnoj komunalnoj problematici. Također,  organizirali su redovita tjedna dežurstva u sjedištu Mjesnog odbora radi primanja građana.
 Posebno se ističe suradnja s Komunalnim redarstvom i rješavanjem problema vezanih uz čistoću naselja.
Vijeće je u svom radu nastojalo riješiti zahtjeve građana, te je poduzimalo mjere u okviru svojih nadležnosti kroz prijedloge za Plan malih komunalnih akcija i aktualnu komunalnu problematiku, upoznavanje Vijeća Gradske četvrti Peščenica - Žitnjak i nadležnih gradskih ureda sa zahtjevima i potrebama građana Mjesnog odbora Borongaj Lugovi dostavljajući  
zaključke sa sjednica Vijeća Vijeću Gradske četvrti Peščenica-Žitnjak na daljnje postupanje. Isto tako, na svojim sjednicama predsjednica je informirala članove Vijeća o  dobivenim odgovorima nadležnih gradskih tijela na proslijeđene zaključke Vijeća na koje su se nadležni očitovali te o svim poduzetim radnjama  vezanim uz poboljšanje uvjeta života građana s područja Mjesnog odbora.



Ad. 2. Korištenje prostora MS Borongaj Lugovi

Predsjednica VMO Borongaj Lugovi obavještava nazočne članove kako je zaprimljen zahtjev od strane grupe umirovljenika s područja mjesnog odbora za redovno korištenje prostora MS Borongaj Lugovi u svrhu druženja. Predsjednica VMO naglašava kako je navedeni zahtjev zaprimljen s terminom korištenja “po potrebi”. Nakon kraće rasprave, ovo Vijeće donosi zaključak kako nije moguće omogućiti korištenje prostora jednoj skupini građana “po potrebi”, te jednoglasno opunomoćuje predsjednicu VMO da istoj ponudi dva termina tjedno u večernjim satima.


Ad. 3. Aktualna komunalna problematika

Predsjednica VMO obavještava nazočne članove kako je bila na sastanku s voditeljem IV. područnog odsjeka komunalnog redarstva, g. Goranom Jelavićem, oko pitanja ilegalno ograđenog parkinga na križanju Cunjske i Trgetske ulice. Utvrđeno je kako se ilegalna ograda može maknuti, ali u tom slučaju ne bi bilo dozvoljeno parkiranje nikome s obzirom na činjenicu da navedena površina potpada pod nerazvrstane ceste te bi parkiranje na istoj predstavljalo protuzakonito zaustavljanje na prometnoj površini. Članica Vijeća Lidija Klanjec potvrdila je kako je ograda s navedene površine već maknuta. Predsjednica VMO predlaže zaključak kojim bi se tražilo označavanje parkirališnih mjesta u Cunjskoj ul. (na križanju s Trgetskom ul.) k.č. 2942/11, kako bi se izbjegle daljnje neugodnosti i kažnjavanje stanovnika kojima je potreban dodatan parkirni prostor. Zaključak je prihvaćen jednoglasno bez rasprave.

Zaključak
o rješavanju aktualne komunalne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da od nadležnih tijela zatraži

· stručni očevid te pokretanja postupka za uređenje i iscrtavanje parkirnih mjesta na k.č. 2942/11 k.o. Peščenica - ugibalište Cunjska-Trgetska ul. (na križanju s Trgetskom ul

2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 


Članica Vijeća Lidija Klanjec zatražila je donošenje zaključka kojim bi se od nadležnih gradskih službi tražilo čiščenje šahtova na području mjesnog odbora Borongaj Lugovi. Navodi kako održavanje i čišćenje šahtova nije odrađeno dulje vrijeme, te kako se građani žale na stanje istih. Zaključak je prihvaćen jednoglasno bez rasprave.

Zaključak
o rješavanju aktualne komunalne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da od nadležnih tijela zatraži

· čišćenje odvodnih kanala (šahtovi) na području Mjesnog odbora Borongaj Lugovi

2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 




Potpredsjednik Vijeća Petar Miočević ispred Udruge umirovljenika Borongaj Lugovi traži donošenje zaključka kojim bi se zahtijevalo postavljanje klupa na Čavićevoj ulici, kako bi se umirovljenici koji idu na tramvaj ili u kupovinu u jednu od lokalnih trgovina mogli odmoriti po potrebi. Predsjednica VMO napominje kako navedeni zahtjev mora biti uvršten u Plan komunalnih akcija, ali podupire zaključak. Zatraženo je i postavljanje klamerica uz građevinu u Ul. Vukomerec 41 (objekt u kojem se nalaze prostori MS Borongaj Lugovi) na parkiralištu preko puta DV Cvrčak jer građani prilikom parkiranja oštećuju fasadu. Zaključci su prihvaćeni jednoglasno bez rasprave


Zaključak
o uvrštavanju u Plan komunalnih potreba


1. [bookmark: _GoBack]Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da u Plan komunalnih potreba uvrsti

· postavljanje zaštitnih klamerica ispred objekta MS uz samo pročelje objekta(nasuprot ulaza u DV) kako se fasada prilikom parkiranja ne oštetila

2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 


Zaključak
o uvrštavanju u Plan komunalnih potreba


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da u Plan komunalnih potreba uvrsti

· postavljanje klupa za sjedenje (2 kom) u Čavićevoj ulici

2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 


Ad. 4. Izvješća, pitanja i prijedlozi

Predsjednica VMO obavještava nazočne članove kako je zahtjev za postavljanje zvona za reciklažu stakla na mjestu stare autobusne stanice na Ul. Vukomerec poslan Čistoći 29. siječnja, te kako će ona biti kontaktirana u svrhu pronalaženja alternativne lokacije ukoliko ne bude moguće zvono postaviti na traženom mjestu.

Vezano uz dopis zaprimljen za probleme u Lozarinskoj ulici (ruševne zgrade i poplavljivanje cesta za vrijeme obilnih padalina), predsjednica VMO obavještava nazočne članove kako su Zagrebačke ceste svjesne problema poplavljivanja zbog činjenice da potrebni odvodi nisu bili izgrađeni, te kako će isto u određenom trenu biti sanirano. Komunalno redarstvo obišlo je navedene ruševne kuće te donijelo odluku o rušenju istih (dopis u radnim materijalima).

Komunalna redarka nadležna za područje mjesnog odbora Borongaj Lugovi obišla je napušteno vozilo na Ul. Vukomerec kod k.br. 30, o čemu je bilo riječi na prošloj sjednici ovog Vijeća. Stavljena je naljepnica o potrebi uklanjanja vozila u roku dva tjedna, te će isto biti uklonjeno od strane Zagrebparkinga o trošku vlasnika ukoliko ne bude maknuto s javne površine.

Nisu zaprimljene nikakve nove informacije o status razdvajanja brojila prostora MS Borongaj Lugovi i stambenih jedinica u objektu na Ul. Vukomerec k.br. 41.

Predsjednica VMO obavještava nazočne članove kako je obnova stolarije u prostorima MS Borongaj Lugovi uvrštena u popis za investicijsko održavanje, ali da ne postoje indikacije kada bi ona mogla biti izvršena.

S obzirom da se nitko drugi nije javio za riječ, ovime je iscrpljen dnevni red, te predsjednica VMO zaključuje 46. sjednicu VMO Borongaj Lugovi u 19:45 sati.
 
 
ZAPISNIK VODIO:			      
Petar Miočević 
 

KLASA: 024-08/25-003/387
URBROJ: 251-13-11-11/002-25-3
Zagreb, 20. veljače 2025.





Predsjednica  Vijeća Mjesnog odbora
Borongaj Lugovi
								
             Ivana Perković

 

